**ΔΗΜΟΤΙΚΗ ΕΠΙΧΕΙΡΗΣΗ** Λάρισα 02 / 11 /2015

**ΥΔΡΕΥΣΗΣ & ΑΠΟΧΕΤΕΥΣΗΣ** Αριθμός πρωτοκόλλου: 5136

**ΔΗΜΟΥ ΛΑΡΙΣΑΣ**

**(Δ.Ε.Υ.Α.Λ.)**

**ΟΙΚΟΝΟΜΙΚΗ - ΔΙΟΙΚΗΤΙΚΗ ΥΠΗΡΕΣΙΑ**

**E-mail**:gioulats@deyal.gr

**Ταχ. Δ/νση** :Τέρμα Τυχερού

41222-Λάρισα

**Πληροφ**. : Κυριέρη Πελαγία

**Τηλέφωνο** :2410-687143

**Fax** : 2410-687124

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ**

**ΑΝΑΘΕΣΗ ΥΠΗΡΕΣΙΩΝ ΟΡΚΩΤΩΝ ΕΛΕΓΚΤΩΝ-ΛΟΓΙΣΤΩΝ**

Ο Πρόεδρος του Δ.Σ. της Δ.Ε.Υ.Α. Λάρισας, έχοντας υπόψη:

1. Τις διατάξεις του άρθρου 18 του Ν. 1069/80.

2.Τις διατάξεις του άρθρου 8 του Ν. 3919/2011.

3. Την υπ’ αριθμό 232/13 /16- 10 -2015 Απόφαση του Δ.Σ. της Δ.Ε.Υ.Α.Λ. ( ΑΔΑ: 7ΣΗΣΟΡ8Δ-ΨΛΩ )

Προβαίνει σε Πρόσκληση εκδήλωσης ενδιαφέροντος για την Παροχή Υπηρεσιών Ορκωτών Ελεγκτών-Λογιστών:

**1.**Δικαιούχοι συμμετοχής θα είναι φυσικά ή νομικά πρόσωπα ή ενώσεις αυτών που λειτουργούν νόμιμα στην Ελλάδα, ως Ορκωτοί Ελεγκτές-Λογιστές εταιριών ή Κοινοπραξιών.

**2.**Αντικείμενο είναι :

* η υποστήριξη λογιστικών εργασιών κλεισίματος χρήσης -

σύνταξης Οικονομικών Καταστάσεων βάσει των Ελληνικών Λογιστικών Προτύπων &

* η διενέργεια του τακτικού διαχειριστικού ελέγχου της χρήσης 2015 της Δ.Ε.Υ.Α. Λάρισας, από δύο (2) Ορκωτούς Ελεγκτές-Λογιστές.

**3.**Ο τόπος διενέργειας του ελέγχου είναι η έδρα της Δ.Ε.Υ.Α Λάρισας (Τέρμα Τυχερού - Λάρισα).

**4.**Το τελικό παραδοτέο αποτέλεσμα του ελέγχου, θα είναι η παράδοση έκθεσης του διαχειριστικού ελέγχουτης χρήσης 2015, υπογεγραμμένη από τους δύο (2) Ελεγκτές που θα διενεργήσουν τον διαχειριστικό έλεγχο και με ημερομηνία παράδοσης 31/08/2016.

**5.**Τα απαιτούμενα δικαιολογητικά που πρέπει να καταθέσουν είναι:

α) Αίτηση στην οποία οι ενδιαφερόμενες Εταιρείες ή Κοινοπραξίες θα αναφέρουν την πρόθεσή τους για συμμετοχή στην πρόσκληση εκδήλωσης ενδιαφέροντος, καθώς και τα ονοματεπώνυμα και τους ΑΜ ΣΟΕΛ των δύο (2) Ορκωτών Λογιστών, που προτείνουν για τη διενέργεια του ελέγχου.

β) Οικονομική Προσφορά.

γ) Βεβαιώσεις εργασιακής εμπειρίας ή και πρόσθετων επαγγελματικών δραστηριοτήτων. Η τήρηση των στοιχείων που θα κατατεθούν θα είναι εμπιστευτική.

**6.**Τα απαιτούμενα δικαιολογητικά μαζί με την οικονομική προσφορά θα κατατίθενται μέσα σε σφραγισμένο φάκελο, με την ένδειξη <<ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ ΟΡΚΩΤΩΝ ΕΛΕΓΚΤΩΝ-ΛΟΓΙΣΤΩΝ>, πάνω στον οποίο θα αναγράφονται τα στοιχεία της Ελεγκτικής Εταιρίας ή Κοινοπραξίας. Ο κλειστός φάκελος θα αποστέλλεται ή θα κατατίθεται στη γραμματεία της Δ.Ε.Υ.Α. Λάρισας στην Ταχυδρομική Διεύθυνση: Τέρμα Τυχερού 41222 Λάρισα, έως και την **16η  Νοεμβρίου 2015, ημέρα Δευτέρα και ώρα 11:00 π.μ.)** Προσφορές που θα ληφθούν, από την Δ.Ε.Υ.Α.Λ., μετά την παραπάνω προθεσμία θα θεωρηθούν εκπρόθεσμες και δεν θα ληφθούν υπόψη. Η τελική επιλογή θα γίνει ύστερα από αξιολόγηση των δικαιολογητικών και της οικονομικής προσφοράς, από την αρμόδια Επιτροπή αξιολόγησης.

**7.**Η χαμηλότερη οικονομική προσφορά θα ληφθεί υπ’ όψιν από το Διοικητικό Συμβούλιο της ΔΕΥΑΛ με βάση την οποία θα προτείνει στην Γενική Γραμματέα της Αποκεντρωμένης Διοίκησης Θεσσαλίας- Στερεάς Ελλάδας την ανάθεση του ελέγχου & υποστήριξης.

**8**.Η απόφαση ανάθεσης του ελέγχου θα ληφθεί από την Γενική Γραμματέα της Αποκεντρωμένης Διοίκησης Θεσσαλίας-Στερεάς Ελλάδας, σύμφωνα με τον νόμο.

**9.**Μετά την ανάθεση θα υπογραφεί σύμβαση ανάθεσης του ελέγχου & υποστήριξης με τον ανάδοχο και η πληρωμή θα γίνει αμέσως μετά την παράδοση στην Δ.Ε.Υ.Α. (ΛΑΡΙΣΑΣ) της έκθεσης του ελέγχου της χρήσης 2015 και της έκδοσης του σχετικού τιμολογίου.

**Ο Νόμιμος Εκπρόσωπος της Δ.Ε.Υ.Α.Λ**

**Καφφές Θεόδωρος**

**Αντιπρόεδρος του Δ.Σ.**